le roman d’ Aspremoni. 
li vies Galindres parla premierement; 
ou voit li roi, siu va aresonant. 
“cheualier freire sor ce cheuai ferant, 
mostrez moi Karle l’empereor puissant. 
je nu quenois; por ce le vos demant.” 
il rois respont hautement en oiant 
“voi me ci, freire; ne me va plus querant.” 
dist li paien “assez en voi semblant. 
ne vos salu, que ge ne vos pris tant. 
a vos m’envoie li fort roi Agolant. 
envoiez li Mahon et Teruagant 
et Apollin et Jupiter le grant, 
se volez viure seinz nul terme prenant.” 
“amis” dist Karles, “atempre ton talent.” 
Li mes parolent, ne se volent Largier, 
a Karlemaigne qui France a & ballier. 
et dist Galindres “nos sommes messagier ; 
si vos venons un message noncier. 
nos quatre dex nos fetes tost ballier ; 
mar les veistes; vos le comperroiz chier. 
et si nos fetes cent sommiers caballier, 
d’or et d’argent tres bien aparellier.! 
aulant puceles, que ia n'i ait mollier, 
qui por puceles se puissent derengnier ; 
qu’il enmerra por sa terre aaingier, 
si que chascune soit fille & cheualier. 
nus piez, en langes vos couient despollier : 
si aiderez le treu ä chargier. 
n’ı poez mie la corone lessier.” 
Karles respont “ci a moult dur mestier ; 
d’aler ä pie me se petit edier.” 
“Tor et largent ce vos couient lessier, 
nostre loi prendre et la vostre lessier. 
Agolant a entor lui tant princier, 
tant aumacor et lant roi droiturier, 
qui si vos voient enuers lui souploier, 
que tuit iront A Agolant prier 
que il vos voille la corone lessier.” 
“par foı” dist Karles, “de noient vos oi pledier. 
> l’or et l’argent vos couient ä lessier. 
ja s@ ge, puis n’en arez un denier, 
einz l’aront cil qui l’osent gaaignier. 
et des puceles ira si grant dangier, 
soz ciel n’a home qui les poist porchacier. 
les quatre diex metrons en resploilier. 
a mes barons en fis tot l’or ballier ; 
en 
© 
n'i remest teste ne membres ä trenchier.” 
qui dont oist Galindres manecier, 
le raım d’oliue estreindre et embracier, 
et Uliens les soreis abessier. 
ses veissiez es estrius afıchier 
que tot en font le cuirien aloignier. 
par un petit n’en font le fer bruisier. 
Moult furent fier (nu mescreez vos ia) 
li dui message qu’Agolant enuoia 
& Karlemaine por oir qu’il dira. 
l’un a parle, li autre pallera. 
dist Uliens “dan roi, entendez ca. 
rois Agolant qui ä vos m’enuoia, 
soe est Affrique, cele terre de la. 
en cest pais, quant il i ariua, 
Hiamont son fiz deuant lui enuoia. 
ses quatre dex ensemble o lui porta. 
un mois tot plein enfuerre demora. 
vos li tolites, quant il s’en retorna. 
rendez les lui: li rois le nos manda. 
et le treu si con le mand6& a. 
se vos nu fetes, sauez qu’en auendra. 
pres sui: querez qui vos en defendra 
que vostre lois la nostre aclinera. 
vois Agolant forment iurd en a 
qui vos querra tant qu’i vos trouera. 
tot droit a Rome batant vos enmerra; 
Hiamont son fil ilec coronera ; 
vostre corone sor le chief li metra." 
“certes” dist Karles, “se dex plest, nu fera. 
l'or et l’argent tres tot nos remandra; 
et des puceles sauez qu’en auendra? 
A nestre sunt celes que il aura. 
ses fiz Hiament est coronez pieca 
a la fontaine ou Rollant le lessa. ” 
Respont Galindres “sire rois, enten moı. 
auez vos gent fors ce que ci er voi? 
moult en voi poi en cest premier conroı. 
par Mahomet, que ge aor et proi, 
les arınes furent as genz de nostre loı. 
Mandaquins est nies Agolant le roı: 
il a vingt mille de bone gent o soı; 
partiz des autres Jes meine en son conroi. 
s’il vos encontre, fera vos grant desroi: 
tuit seroiz pris con oiselet em broi.” 
Li dui message furent moult espris d’ire. 
